《丘山风木为林崇起赋》
明代·黄仲昭

一双白璧閟佳城，春雨秋霜岁屡更。泉壤无由醒蝶梦，松楸不断起风声。

感时空洒皋鱼泪，终古难酬季路情。我亦与君同此恨，临图悲怆欲无生。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。